EkBass/fiwiki-20250220-pages-articles huggingface dataset:
.lt

.lt on Liettuan Internet-maatunnus, jota ylläpitää Kaunasin teknillinen yliopisto. Rekisteröintirajoituksia ei ole. Tunnus otettiin käyttöön 1992. == Aiheesta muualla == * IANA .lt whois lt lt sv:Toppdomän#L
.lu

.lu on Luxemburgin Internet-maatunnus, jonka rekisteröinnistä vastaa DNS-LU ja sponsoroinnista Restena. Rekisteröinti edellyttää paikallista kontaktia ja maksaa 40€/rekisteröinti ja 40€/vuosi. Tunnus otettiin käyttöön 1995. == Aiheesta muualla == * IANA .lu whois lu lu sv:Toppdomän#L
.ma

.ma on Marokon Internet-maatunnus, jonka rekisteröinnistä vastaa Maroc Telecom ja sponsoroinnista Agence Nationale de Réglementation des Télécommunications. Rekisteörinti .ma- ja .co.ma-tunnusten alle edellyttää paikallista yritystä, muille kolmannen asteen rekisteröinneille on eri säännöt. Tunnus otettiin käyttöön 1993. == Aiheesta muualla == * IANA .ma whois * .ma verkkotunnukset IP-osoitteita ma ma he:סיומת אינטרנט#טבלת סיומות המדינות sv:Toppdomän#M
Daniel

Daniel voi tarkoittaa seuraavia: * Daniel, miehen nimi. Alkujaan heprealainen miehen nimi, joka tarkoittaa "Jumala on minun tuomarini". * Daniel, Raamatussa Daavidin ja Abigail:n toinen poika, jota 2. Samuel 3:3 kutsuu nimellä Kilab ja 1. Aikakirja 3:1 nimellä Daniel. * Daniel, yksi Raamatun neljästä suuresta profeetasta. * Daniel (s. 1973), Ruotsin prinssi ja Länsi-Götanmaan herttua, prinsessa Victorian aviomies. Ennen naimisiinmenoa Daniel Westling. * Daniel Aleksandrovitš (1261–1303), venäläinen ruhtinas, Aleksanteri Nevskin poika * Daniel Romanovitš (1201–1264), Galitsian ja Volynian ruhtinas ja Kiovan Rusin suuriruhtinas. * Daniel, Dan Ilie Ciobotea (s. 1951), Romanian ortodoksisen kirkon patriarkka * Daniel, Daniel Ibañes Caetano, brasilialais-espanjalainen futsalpelaaja * Danielin kirja, yksi Raamatun kirjoista. * Daniel, kolmen Michelin-tähden ravintola New Yorkissa * Broder Daniel, ruotsalainen vaihtoehtorock- ja indiepop-yhtye * Sykloni Daniel, Välimeren alueella ja erityisesti Libyassa syyskuussa 2023 riehunut hirmumyrsky * Daniel, sukunimenä: ** Agnieszka Gąsienica-Daniel (s. 1987), puolalainen alppihiihtäjä ** Angelo Daniel (s. 1933), italialainen katolinen piispa ** Arnaut Daniel (1100-luvulla), ranskalainen oksitaaninkielinen trubaduuri ** Brittany Daniel (s. 1976), yhdysvaltalainen näyttelijä ** Cynthia Daniel (s. 1976), yhdysvaltalainen näyttelijä ** Debra Daniel (s. 1991), mikronesialainen uimari ** George Francis Daniel (s. 1933), eteläafrikkalainen katolinen arkkipiispa ** Juli Daniel (1925–1988), neuvostoliittolainen kirjailija, runoilija, kääntäjä ja toisinajattelija ** Keon Daniel (s. 1987), trinidadtobagolainen jalkapalloilija ** Lourdes Daniel (s. 1947), intialainen katolinen piispa ** Maryna Gąsienica-Daniel (s. 1994), puolalainen alppihiihtäjä ** Tarō Daniel (s. 1993), japanilainen tennispelaaja. la:Daniel (praenomen)
Maanosaliittojen cup 2005

Maanosaliittojen cup 2005 pelattiin Saksassa 15.–29. kesäkuuta. Se oli vuoden 2006 jalkapallon MM-kilpailuiden esiturnaus. == Joukkueet == * (Maailmanmestari 2002) * (Etelä-Amerikan-mestaruuskisojen kakkonen 2004) (pääsi kisoihin, koska mestari Brasilia oli kisoissa maailmanmestarina) * (Afrikan-mestari 2004) * (Euroopan-mestari 2004) * (isäntä) * (Aasian-mestari 2004) * (Oseanian-mestari 2004) * (Pohjois-Amerikan-, Keski-Amerikan- ja Karibian-mestari 2003) == Tulokset == Otteluiden alkamisajat Etelä-Afrikan aikaa (UTC+2). === Alkulohkot === ==== Lohko A ==== {{Alkulohko | joukkue1 = | o1 = 3 | v1 = 2 | t1 = 1 | h1 = 0 | tm1 = 9 | pm1 = 5 | me1 = +4 | p1 = 7 | joukkue2 = | o2 = 3 | v2 = 2 | t2 = 1 | h2 = 0 | tm2 = 8 | pm2 = 5 | me2 = +3 | p2 = 7 | joukkue3 = | o3 = 3 | v3 = 1 | t3 = 0 | h3 = 2 | tm3 = 3 | pm3 = 5 | me3 = −2 | p3 = 3 | joukkue4 = | o4 = 3 | v4 = 0 | t4 = 0 | h4 = 3 | tm4 = 5 | pm4 = 10 | me4 = −5 | p4 = 0 }} ==== Lohko B ==== {{Alkulohko | joukkue1 = | o1 = 3 | v1 = 2 | t1 = 1 | h1 = 0 | tm1 = 3 | pm1 = 1 | me1 = +2 | p1 = 7 |joukkue2 = | o2 = 3 | v2 = 1 | t2 = 1 | h2 = 1 | tm2 = 5 | pm2 = 3 | me2 = +2 | p2 = 4 | joukkue3 = | o3 = 3 | v3 = 1 | t3 = 1 | h3 = 1 | tm3 = 4 | pm3 = 4 | me3 = −0 | p3 = 4 | joukkue4 = | o4 = 3 | v4 = 0 | t4 = 1 | h4 = 2 | tm4 = 0 | pm4 = 4 | me4 = −4 | p4 = 1 }} === Pudotuspelit === {{Turnauspuu4 | 25.6. Nürnberg | | 2 | | 3 | 26.6. Hannover | | 1 (5) | | 1 (6) | 29.6. Frankfurt | | 4 | | 1 | 29.6. Leipzig | (ja) | 4 | | 3 }} == Maalintekijät == 5 maalia: * Adriano 4 maalia: * Luciano Figueroa * John Aloisi * Michael Ballack 3 maalia: * Juan Román Riquelme * Ronaldinho * Lukas Podolski * Jared Borgetti 2 maalia: * Robinho * Kevin Kurányi * Bastian Schweinsteiger * Masashi Oguro * Francisco Fonseca * Dos Santos 1 maali: * Esteban Cambiasso * Pablo Aimar * Javier Saviola * Josip Skoko * Kaká * Juninho * Gerald Asamoah * Robert Huth * Per Mertesacker * Mike Hanke * Atsushi Yanagisawa * Shunsuke Nakamura * Zinha * Carlos Salcido * Haykel Guemamdia == Lähteet == == Aiheesta muualla == * Turnaus Fifan sivustolla Luokka:Saksan jalkapallo Luokka:Maanosaliittojen cup Luokka:Vuoden 2005 jalkapallo
Edith

Edith – suomalaisen kirjallisuuden kriittiset editiot on Suomalaisen Kirjallisuuden Seuran tutkimus- ja julkaisuyksikkö, joka laatii kriittisiä editioita suomalaisen kirjallisuuden klassikoista. Hanke käynnistyi vuonna 2006.Veijo Pulkkinen, Epäilyksen estetiikka Hankkeen ensimmäinen julkaisu on Aleksis Kiven Nummisuutarit, joka ilmestyi lokakuussa 2010 painettuna kirjana ja lokakuussa 2011 digitaalisena verkkojulkaisuna. Sen toimituskuntaan ovat kuuluneet professori Jyrki Nummi, erikoistutkija Petri Lauerma sekä Edithin toimituspäällikkö Sakari Katajamäki ja tutkija Ossi Kokko.Nummisuutarit : komedia viidessä näytöksessä : kriittinen editio Finna.fi, viitattu 23.9.2023 Teokset julkaistaan sekä painotuotteina että verkkojulkaisuina.Forssell, Pia. 2013. “Editionsgeschichte in Finnland – eine mehrsprachige Herausforderung”. In Geschichte der Edition in Skandinavien. Ed. Paula Henrikson & Christian Janss. Bausteine zur Geschichte der Edition 4. Berlin / Boston: de Gruyter, 461–487. Edith-yksikössä toimitettavien kriittisten laitosten aineistojen koodauksessa noudatetaan kansainvälistä XML-standardia Text Encoding Initiative (TEI P5).Dahlström, Mats; Espen S. Ore 2013. “Elektronische Edieren in Skandinavien”. In Geschichte der Edition in Skandinavien. Ed. Paula Henrikson & Christian Janss. Bausteine zur Geschichte der Edition 4. Berlin / Boston: de Gruyter, 158. Hanketta ovat rahoittaneet opetus- ja kulttuuriministeriö sekä Alfred Kordelinin yleinen edistys- ja sivistysrahasto, Ella ja Georg Ehrnroothin säätiö, Jenny ja Antti Wihurin rahasto, Koneen Säätiö, Suomalais-Norjalainen kulttuurirahasto, Suomen Kulttuurirahasto ja WSOY:n Kirjallisuussäätiö. ==Valmistuneet julkaisut== * * * Aleksis Kivi -korpus (SKS) Toim. Sakari Katajamäki, Ossi Kokko ja Elina Kela. Fin-Clarin: Finnish Language Resource Infrastructure / CSC – Tieteen tekniikan keskus: Kielipankki 2013. (Suomalaisen Kirjallisuuden Seurassa laadittu korpus Aleksis Kiven kirjeistä, teoskäsikirjoituksista ja kirjailijan elinaikana julkaistuista painoksista.) * * * * Maamme kirja – digitaalinen editio. Toim. Reeta Holopainen, Sakari Katajamäki ja Ossi Kokko. Suomalaisen Kirjallisuuden Seura & Svenska Svenska litteratursällskapet i Finland, 2018. * * * * * Lea – digitaalinen kriittinen editio. Toim. Pentti Paavolainen (päätoimittaja), Sakari Katajamäki, Ossi Kokko, Petri Lauerma, Juhani Niemi ja Jyrki Nummi. Suomalaisen Kirjallisuuden Seuran toimituksia 1466. Helsinki: SKS 2020. *Yö ja päivä – digitaalinen kriittinen editio. Toim. Pentti Paavolainen (päätoimittaja), Sakari Katajamäki, Ossi Kokko, Petri Lauerma, Juhani Niemi, Jyrki Nummi ja Kirsi-Maria Nummila. Suomalaisen Kirjallisuuden Seuran toimituksia 1473. Helsinki: SKS 2021. *Leo ja Liina – digitaalinen kriittinen editio. Toim. Pentti Paavolainen (päätoimittaja), Sakari Katajamäki, Ossi Kokko, Petri Lauerma, Juhani Niemi, Jyrki Nummi ja Kirsi-Maria Nummila. Suomalaisen Kirjallisuuden Seuran Toimituksia 1484. Helsinki: SKS 2022. == Lähteet == Luokka:Suomalaisen Kirjallisuuden Seura Luokka:Tekstuaalitieteet
Bekkestuan silta

Bekkestuan silta on Bekkestuassa, Norjassa sijaitseva silta. Sillalla kulkeva tie on Gamle Ringeriksvei. Sillan tarkka rakennuspäivämäärä ei ole tiedossa, mutta silta on rakennettu uudelleen vuosina 1924, 1983 ja 1997. == Katso myös == * Luettelo Norjan silloista Luokka:Norjan tieliikennesillat Luokka:Akershusin läänin liikenne Luokka:Bærum
Ivan Nikititš Hovanski

Ivan Nikititš Hovanski (, syntymäaika tuntematon, kuoli 1675) oli venäläinen ruhtinas ja pajari. Ivan Hovanski mainitaan pöytäpalvelijana vuonna 1625. Vuosina 1628–1629 hän toimi sotaväen päällikkönä Tulassa, vuonna 1634 voivodina Borovskissa ja vuosina 1635–1637 jälleen Tulassa, jossa hänen tehtävänään oli suojella Venäjän rajoja krimintataarien ja nogaiden hyökkäyksiltä. Tsaari Aleksei Mihailovitšin noustua valtaan vuonna 1645 Hovanski lähetettiin Možaiskiin ja Vjazmaan ottamaan väestöltä uskollisuudenvalaa, mutta jo samana vuonna hänet karkotettiin Siperiaan. Vuonna 1649 tsaari määräsi Hovanskin palaamaan Moskovaan, jossa hänet nimitettiin pajariksi. Vuonna 1650 Hovanski lähetettiin tukahduttamaan Novgorodin ja Pihkovan kapinoita. Hutynin luostarista käsin hänen onnistui suostutella novgorodilaiset luopumaan kapinasta. Tsaari oli tyytymätön Hovanskin hitauteen, mutta silloinen Novgorodin metropoliitta Nikon puolusti Hovanskia väittäen itse kehottaneensa tätä varovaisuuteen. Novgorodista Hovanski lähti Pihkovaan. Hänellä oli mukanaan liian vähän joukkoja kaupungin valloittamiseksi, mutta tämäkin kapina saatiin päättymään voimaa käyttämättä. Palkkioksi toimistaan Hovanski sai kullalla koristetun samettiturkin, maljan ja palkanlisäyksen. Maaliskuussa 1652 Hovanski lähetettiin Nikonin kanssa Solovetskin luostariin hakemaan metropoliitta Filippin pyhäinjäännöksiä. Hovanski oli matkaan tyytymätön ja valitti, että Nikon oli näännyttänyt hänet rukoilullaan. Vuonna 1654 Hovanski oli mukana Aleksei Mihailovitšin seurueessa puolalaisia vastaan tehdyllä sotaretkellä. Hän osallistui Smolenskin valloitukseen ja jäi tsaarin lähdettyä kaupungin voivodiksi. Vuonna 1660 hän löi puolalaiset Maltšin lähellä. Ivan Nikititš Hovanski oli tsaari Mihail Fjodorovitšin pajarin Ivan Andrejevitš Hovanskin veljenpoika ja Ivan Andrejevitš Tararuin serkku. Hänen poikansa Ivan Ivanovitš (Bolšoi) oli tunnettu Pietari I:n uudistusten vastustaja. ==Lähteet== == Aiheesta muualla == *Brockhaus-Jefronin artikkeli Luokka:Gediminidit Luokka:Syntymävuosi tuntematon Luokka:Vuonna 1675 kuolleet
Juri Bulgakov-Golitsyn

Ruhtinas Juri Mihailovitš Bulgakov-Golitsyn (, k. 1561, PihkovaYuri Mikhailovich Bulgakov-Galitsyn, prince Galitzine) oli Pihkovan namestnikГолицын-Булгаков князь Юрий Михайлович ja Suuren Novgorodin maaherra. == Perhe == Hän oli voivodi, ruhtinas Mihail Bulgakovin poika, joka sai kutsumanimen Golitsa. Golitsynin-sukunimi perustuu Mihail Bulgakovin kutsumanimeen. Ruhtinas Juri Mihailovitš allekirjoitti sukunimensä kahdella eri tavalla: Bulgakov tai Bulgakov-Golitsyn. Hän sai kaksi poikaa, Vasilin ja Ivanin. == Ura == Bulgakov-Golitsyn aloitti virkailijana vuonna vuonna 1525, mutta tuntemattomasta syystä hän joutui luopumaan tehtävästään vuonna 1530. Vuonna 1531 hänet lähetettiin Moskovan suuriruhtinaskunnan edustajana tapaamaan Unkarin ja Böömin kuningas Ferdinand I:tä. Tapaamisen tarkoituksena oli lujittaa Moskovan ja Unkarin välisiä suhteita. Bulgakov-Golitsyn korotettiin pajariksi ja pajariduuman jäseneksi vuonna 1540. Moskovan ruhtinas Iivana IV oli tuolloin seitsemän-vuotias ja ruhtinas Belsky vaikutti Bulgakov- Golitsynin korottamiseksi pajarin arvoon. Bulgakov-Golitsyn lähetettiin Moskovasta Pahkrajoen luo puolustamaan Moskovaa Krimin kaanikunnan hyökkäystä vastaan. Kaani Salgi-Girey johti kaanikunnan hyökkäystä. Tsaari Iivana Julma lähetti hänet Volgaa pitkin kohti Kazanin kaupunkia vuonna 1549. Tsaarin määräyksestä hän rakennutti Sviyazhskin linnoituksen vuonna 1550. Bulgakov- Golitsyn sai tsaarilta määräyksen markustaa Kazaniin ja istuttaa Shikh-Aley uudeksi hallitsijaksi. Hän osallistui Kazanin piiritykseen vuonna 1552 ja oli merkittävässä asemassa kaupungin valtaamisessa. Golitsyn-Bulgakovin rykmentti osallistui Kazanin kaupungin miehitykseen vuosina 1554-1555. Hän toimi suurlähettiläänä Unkarissa vuodesta 1551. Hänet nimitettiin Pihkovan kuvernööriksi vuonna 1557. Bulgakov-Golitsyn nimitettiin Novgorodin maaherraksi vuonna 1560. == Katso myös == * Golitsyn-suku ==Lähteet== * artikkeli Mikael Agricolan rauhanneuvottelumatkasta Moskovaan * Gennadi Kovalenkon artikkeli, julkaisussa: Agricola-symposiumin 2004 raportti. toim Ossi Tuusvuori. Turku, Turun yliopisto. * Kari Tarkiaisen artikkeli, samassa julkaisussa. * Ruotsin ja Venäjän rauhanneuvottelut 1557. Mikael Agricola Ruotsin lähetystön jäsenenä. toim Tarkiainen, SKST, Helsinki 2007. * Ikonnikov, Nicolas F.: La noblesse de Russie E.1. [Golovatchev - Guedimine] part C, Paris: 1958. * Schwennicke, Detlev: Europaische Stammtafeln : Stammtafeln zur geschichte der europaischen staaten.Neue Folge Schwennicke, Europäische Stammtafeln, Marburg : Verlag von J. A. Stargardt, 1984. * Charles Cawley, Medieval Lands * Jacques Ferrand (1979), les familles princieres de l'ancien empire de Russie === Viitteet === Luokka:Gediminidit Luokka:Pihkovan historia Luokka:Vuonna 1561 kuolleet Luokka:Venäläiset aateliset
Vassian Kosoi

Vassian Patrikejev () eli Vassian Kosoi (Вассиан Косой), maalliselta nimeltään ruhtinas Vasili Ivanovitš Patrikejev (s. 1470, k. vuosien 1531 ja 1545 välillä) oli merkittävä venäläinen kirkonmies ja poliitikko. Han oli yksi pajaripuolueen johtajista. Vuonna 1499 hän joutui hallitsija Iivana III:n epäsuosioon vastustettuaan yhdessä munkin ja raamatunkääntäjän Maksim Grekin kanssa tämän avioeroa kreikkalaisesta Sofia Palaiologosista, ja hänet suljettiin Kirillo-Belozerskin luostariin, jossa hän kuoli nopeasti. Vassianin isä oli ruhtinas Ivan Jurjevitš, joka oli ruhtinas Juri Patrikejevitšin nuorempi poika. Kosoi tarkoittaa kierosilmäisyyttä. == Lähteet == == Aiheesta muualla== *Вассиан Косой www.rulex.ru Luokka:Gediminidit Luokka:Vuonna 1470 syntyneet Luokka:1500-luvulla kuolleet
René Pleimelding

René Pleimelding (13. helmikuuta 1925 – 1998) oli ranskalainen jalkapalloilija. Pleimelding edusti pelaajaurallaan FC Nancya ja Toulousea, jonka lisäksi hän pelasi Ranskan jalkapallomaajoukkueessa ottelun. Hänen poikansa, Pierre Pleimelding ja Gérard Pleimelding ovat myös entisiä jalkapalloilijoita. == Aiheesta muualla == *AS Nancy Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1925 syntyneet Luokka:Vuonna 1998 kuolleet
Bekkestua

Bekkestua on Bærumissa, Norjassa sijaitseva kylä. Se on alueensa toiseksi nopeimmin kasvava kylä Sandvikan jälkeen. Bekkestuassa on pieniä ravintoloita, ostoskeskuksia, oma kirjasto sekä poliisi- ja paloasema. Stabæk IF:n kotikenttänä monen vuoden ajan toiminut Narrerudin stadion on kävelymatkan päässä Bekkestuasta. == Aiheesta muualla == * Bekkestuan kotisivut Luokka:Norjan kylät Luokka:Bærum
Konsta Pöyliö

Konsta Pöyliö (s. 2001) on suomalainen lapsinäyttelijä. Konsta on kotoisin Kemijärven Kallaanvaarasta, missä asuu edelleen perheen nuorimpana lapsena. == Ura == Hän esiintyi vuoden 2010 elokuvassa Havukka-ahon ajattelija, jossa on Konsta Pylkkästä ihailevan Pikku-Niken roolissa. Elokuva sai pohjoisessa suuren suosion ja rikkoi katsojaennätyksiä eri puolilla Kainuuta. Konsta Pöyliö esitti Taivaan tulet TV-sarjassa Toivon roolia sarjan toisella ja kolmannella kaudella. Hän esiintyi myös vuonna 2013 ja 2014 perinteikkäässä Off-hyttyskarkotteen mainoksessa. == Filmografia == *Taivaan tulet (2009-2012) *Havukka-ahon ajattelija (2010) == Lähteet == == Aiheesta muualla == * *Konsta Pöyliö Elonetissä *Elokuvatirkistelijä: Havukka-ahon ajattelija (blogi) (sisältää juonipaljastuksen) *KD-lehti: Toisinajattelija Konsta Pylkkänen patikoi Kainuun korvesta valkokankaalle (sisältää juonipaljastuksen) Luokka:Suomalaiset elokuvanäyttelijät Luokka:Suomalaiset lapsinäyttelijät Luokka:Vuonna 2001 syntyneet Luokka:Elävät henkilöt
Kaunis Nainen Futis

Kaunis Nainen Futis (KNF) oli helsinkiläinen jalkapalloseura. Seura perustettiin joulukuussa 1981 naisjalkapalloilun erikoisseuraksi. Pääsponsoriksi ryhtyi Kaunis nainen -kosmetiikkaketju, mistä tulee myös seuran nimi. KNF nousi naisten SM-sarjaan heti ensimmäisellä kaudellaan 1982 ja kaudella 1984 se voitti jo SM-hopeaa. Vuotta myöhemmin KNF vei mestaruuden ja kausilla 1986 ja 1987 se sai jälleen hopeaa. Seuran päätukija vetäytyi kauden 1987 jälkeen ja KNF joutui luopumaan lopettamaan toimintansa. KNF:n sarjapaikka ja pelaajat siirtyivät Pallo-Poikien alaisuuteen ja se osallistui SM-sarjaan nimellä PP-Futis. PP-Futis voitti mestaruuden 1989, minkä jälkeen sarjapaikka siirtyi usean seuran yhteenliittymänä syntyneelle Helsinki Unitedille. United voitti naisten mestaruuden ja cupin 1990, mutta kaatui taloudellisiin vaikeuksiin ja joutui lopulta luopumaan kokonaan sarjasta. == Lähteet == Luokka:Entiset suomalaiset jalkapalloseurat Luokka:Suomalaiset naisten jalkapalloseurat Luokka:Entiset helsinkiläiset urheiluseurat
.mc

.mc on Monacon Internet-maatunnus, jota ylläpitää Direction des Telecommunications. Tunnukset on rajoitettu monacolaisille yrityksille. Toisen ja kolmannen asteen rekisteröinneille on hieman eri säännöt. Tunnus otettiin käyttöön 1995. == Aiheesta muualla == * IANA .mc whois * Rekisteröinti mc mc sv:Toppdomän#M
.md

.md on Moldovan Internet-maatunnus, jota ylläpitävät MoldData S.E. ja MaxMD. Tunnusta on joskus käytetty merkitsemään sanoja medical doctor (lääkäri). Rekisteröintirajoituksia ei ole. Tunnus otettiin käyttöön 1994. == Aiheesta muualla == * IANA .md whois md he:סיומת אינטרנט#טבלת סיומות המדינות sv:Toppdomän#M md
.mg

.mg on Madagaskarin Internet-maatunnus, jota ylläpitää NIC Madagascar. Se on rajoitettu yrityksille ja organisaatioille. Tunnus otettiin käyttöön 1995. == Aiheesta muualla == * IANA .mg whois mg mg he:סיומת אינטרנט#טבלת סיומות המדינות sv:Toppdomän#M
.mh

.mh on Marshallinsaarten Internet-maatunnus, jonka rekisteröinnistä vastaa Internet Connect Inc. ja sponsoroinnista Cabinet Office of the Marshall Islands. Tunnus ei ole rekisteröitävissä tällä hetkellä, ja rekisteröintisivu on päivitetty viimeksi 1997. Tunnus otettiin käyttöön 1996. == Aiheesta muualla == * IANA .mh whois * Rekisteröintisivu mh mh sv:Toppdomän#M
Laukaan vaakuna

Laukaan vaakuna on Laukaan kunnan tunnus. Sen aihe viittaa kunnan runsaisiin havumetsiin ja sijaintiin Suomen sydämessä. Vaakunan selitys on ”hopeakentässä punainen sydän, josta kasvaa kolmihaarainen vihreä havunoksa.” Vaakunan on suunnitellut Olof Eriksson, ja Laukaan kunnanvaltuusto hyväksyi sen kokouksessaan 6. kesäkuuta 1955. Sisäasiainministeriö vahvisti vaakunan käyttöön 5. syyskuuta samana vuonna. == Lähteet == * * Laukaa Vaakuna
Ian Black

Ian Black (s. 14. maaliskuuta 1985) on skotlantilainen jalkapalloilija. Hän on edustanut Skotlannin valioliigassa pelaavaa Heart of Midlothiania kaudesta 2009–2010 alkaen. Aiemmin Black pelasi Inverness Caledonian Thistlessä. == Lähteet == == Aiheesta muualla == Luokka:Skotlantilaiset jalkapalloilijat Luokka:Vuonna 1985 syntyneet Luokka:Elävät henkilöt
.mk

.mk on Pohjois-Makedonian Internet-maatunnus, jota ylläpitää Macedonian Academic Research Network (MARNET). Toisen asteen rekisteröinnit ovat olleet mahdollisia vuodesta 2008, joskin yleensä rekisteröinnit tehdään kolmannelle asteelle. Tunnus otettiin käyttöön 1993. == Aiheesta muualla == * IANA .mk whois mk mk sv:Toppdomän#M
.ml

.ml on Malin Internet-maatunnus, jota vuodesta 2013 lähtien ylläpitää Agence des Technologies de l’Information et de la Communication. Eri toisen ja kolmannen asteen rekisteröinneille on eri säännöt, joskin läsnäolo vaaditaan aina. Tunnus otettiin käyttöön 1993. Koska .ml -verkkotunnus on hyvin samankaltainen kuin Yhdysvaltain armeijan käyttämä .mil -verkkotunnus on paljon Yhdysvaltain armeijan sähköpostiosoitteisiin tarkoitettuja arkaluontoisia sähköpostiviestejä päätynyt kirjoitusvirheiden takia Maliin. ==Lähteet== ml ml sv:Toppdomän#M
Sotelma

Sotelma (Société des télécommunications du Mali) on malilainen tietoliikenneyhtiö. Sen pääkonttori sijaitsee maan pääkaupungissa Bamakossa. Yhtiö vastaa paikallisesta ja kansainvälisestä lanka- ja matkapuhelinverkosta sekä Internet-yhteyksistä. Sotelman tavaramerkki on Malitel. Sotelma on perustettu vuonna 1989, jolloin maan kansallinen ja kansainvälinen tietoliikenne erotettiin postilaitoksesta. Valtion omistama yhtiö yksityistettiin vuonna 2009, jolloin 51 % sen osakkeista myytiin marokkolaiselle Maroc Télécomille. Nykyään Sotelma/Malitelilla on yli kymmenen miljoonaa asiakasta. Sen kilpailija on ranskalaisomisteinen matkapuhelinoperaattori Orange Mali. ==Lähteet== ==Aiheesta muualla== * Sotelma/Malitel Luokka:Malilaiset yritykset Luokka:Tietoliikenneyhtiöt
LAPV Enok

LAPV Enok () on saksalainen Mercedes-Benzin valmistama panssariauto. Auto perustuu AGF-panssariauton tapaan siviilikäytössä olevaan Mercedes-Benz G-sarjan maastoautoon, ja se on suunniteltu pääsääntöisesti Saksan armeijan käyttöön. LAPV Enok on varustettu Nato Stanag -standardin STANAG 4569 -luokan kaksi panssaroinnilla, joka suojelee miehistöä miinoilta ja kivääritulelta. Ajoneuvo on suunniteltu käytettäväksi erityisesti vaikeissa maasto- ja sääolosuhteissa. Ensimmäinen 247 ajoneuvon sarja toimitettiin Saksan armeijalle vuosina 2008–2013. == Valtionlaitosten LAPV:t == Suomen poliisi hankki 2018-19 aikana 15 kappaletta Mercedes-Benz G280 CDI LAPV 5.4 -ajoneuvoja. poliisi.fi, 18. joulukuuta 2018 == Tekniset tiedot == 3.0 CDI Valmistusaika: 2008- Moottorityyppi: V-moottori, suorasuihkutus Moottorikoodi: OM642 Ahtaminen: turboahdin Sylinterit/venttiilit: 6/24 Iskutilavuus: 2987 cm³ Suurin teho (kierrosalueella): 135 kW (184 hv) @3800 r.p.m. Suurin vääntö (kierrosalueella): 400 Nm @1600-2600 r.p.m. Vetotapa: neliveto Vaihteisto: 5-vaihteinen automaatti Lokakuussa 2021 Mercedes-Benz julkisti uuden sukupolven LAPV:n.Light Armored Patrol Vehicle armyrecognition.com, 30. joulukuuta 2021 == Lähteet == == Aiheesta muualla == * Mercedes-Benz G-sarjan sotilsversioiden esite [pdf] * https://www.acs-armoured-cars.com/en/references/ *LAPV Enok military.wikia.org-sivustolla *Uutinen ensimmäisten ajoneuvojen toimittamisesta *Kuvia ajoneuvosta Luokka:Panssariajoneuvot Luokka:Mercedes- Benz
.mm

.mm on Myanmarin Internet-maatunnus. ISO 3166-1 -standardin mukaan maakoodin olisi pitänyt olla BU (Burma), mutta .bu-tunnusta ei ole koskaan otettu käyttöön. Tunnus otettiin käyttöön 1997. Rekisteröintitavasta ja -rajoituksista ei ole tietoa. Tunnusta sponsoroi Ministry of Communications, Posts & Telegraphs. == Aiheesta muualla == * IANA .mm whois * NIC.MM mm mm sv:Toppdomän#M
.mo

.mo on Macaon Internet-maatunnus, jota ylläpitää MONIC ja sponsoroi Macaon yliopisto, joka oli vastuussa maatunnuksen rekisteröinnistä ja ylläpidosta vuosina 1992–2011. Toisen tason tunnukset ovat saatavilla henkilöille, jotka ovat rekisteröineet saman nimisen verkkotunnuksen kolmannelle tasolle. Tunnus on rajoitettu macaolaisille yrityksille ja organisaatioille. Tunnus otettiin käyttöön 1996. == Lähteet == == Aiheesta muualla == * IANA .mo whois * MONIC mo sv:Toppdomän#M Luokka:Macaolaiset viestimet
Viitakastikka

Viitakastikka (Calamagrostis canescens) on monivuotinen, isokokoinen kastikoiden sukuun kuuluva heinä. Sen korsi on 4–7-nivelinen. Lehdet ovat päältä karvaiset ja kieleke on 3–5 mm pitkä. Kaleet ovat 4 mm pitkiä ja karvat melkein kaleiden pituisia. Ponnet ovat violetteja ja avautuvia. Viitakastikka voi risteytyä luhtakastikan (C. neglecta) kanssa. == Elinympäristö ja levinneisyys == Viitakastikka kasvaa monenlaisilla kosteilla paikoilla. Kasvustot ovat usein laajoja. Viitakastikka on yleinen Suomen etelä- ja keskiosissa, Pohjois-Lapissa se kasvaa vain harvakseltaan. == Lähteet == == Aiheesta muualla == * Suomen Lajitietokeskus: Viitakastikka (Calamagrostis canescens) * Kasviatlas 2022: Viitakastikan (Calamagrostis canescens) levinneisyys Suomessa. Luokka:Kastikat
Macaon yliopisto

Macaon yliopisto (, , ; lyh. UM tai UMAC) on Macaon ensimmäinen ja suurin yliopisto. Se on perustettu vuonna 1981. Se tunnettiin aiemmin nimellä Itä- Aasian yliopisto (http://investing.businessweek.com/research/stocks/private/snapshot.asp?privcapId=6188665, , ) ja uudelleennimettiin Macaon yliopistoksi 1991. Yliopistossa on noin 100 ohjelmaa. Englanti on pääasiallinen opetuskieli, jonkin verran myös kiina, portugali ja japani. Nykyinen kansleri on Edmund Ho ja rehtori Wei Zhao. Lukuvuonna 2018–2019 yliopistossa opiskeli noin 10 400 opiskelijaa. Kampusalue Taipa-saarella laajentui huomattavasti alueen kehittyessä Macaon irrottautuessa Portugalista vuonna 1999. Opiskelijoiden määrä kasvoi muutamasta sadasta viiteen tuhanteen. Myös paikallisten opiskelijoiden määrä muuttui suhteessa 39 prosentista 80 prosenttiin.http://www.umac.mo/about_intro.html == Lähteet == Luokka:Macaon yliopistot ja korkeakoulut
Ron Williamson

Ronald "Ron" Keith Williamson (3. helmikuuta 1953 Ada, Oklahoma – 4. joulukuuta 2004) oli yhdysvaltalainen minor league -baseballpelaaja (sieppari/syöttäjä). Hänet tuomittiin vuonna 1988 Oklahomassa kuolemaan Debra Sue "Debbie" Carterin raiskauksesta ja murhasta. Dennis Fritz tuomittiin samasta tapauksesta elinkautiseen. Molemmat tuomitut vapautettiin 15. huhtikuuta 1999, kun DNA-todiste oli osoittanut heidät syyttömiksi. Tapaus oli aiheena John Grishamin ensimmäisessä tietokirjassa (The Innocent Man: Murder and Injustice in a Small Town, 2006). Baseballuransa päätyttyä Williamson kärsi päihde- ja mielenterveysongelmista. Hän asui äitinsä luona. 8. joulukuuta 1982 kuolleena löydetty Debbie Carter työskenteli Coachlightissa, adalaisessa baarissa, jossa Williamson usein vieraili. Williamson kuoli kirroosiin hoitokodissa joulukuussa 2004. DNA:n perusteella Carterin todelliseksi surmaajaksi vahvistui Glen Gore, adalainen mies, joka oli aikoinaan todistanut sekä Williamsonia että Fritziä vastaan. Gore oli viimeinen Carterin seurassa nähty henkilö. Hänen oli myös havaittu riitelevän uhrin kanssa tämän kuolinyönä. 24. kesäkuuta 2003 Gore tuomittiin murhasta. Alun perin hän sai kuolemantuomion, mutta päätös peruttiin elokuussa 2005. Toisessa oikeudenkäynnissä tuomioksi tuli 21. kesäkuuta 2006 elinkautinen vankeus ilman armahdusmahdollisuutta. Tämä oli lain vaatimaa, kun tuomiosta vallitsi oikeudessa erimielisyys. == Lähteet == Luokka:Yhdysvaltalaiset baseballpelaajat Luokka:Vuonna 1953 syntyneet Luokka:Vuonna 2004 kuolleet
Korpikastikka

Korpikastikka (Calamagrostis phragmitoides) on monivuotinen, isokokoinen kastikoiden sukuun kuuluva heinä. Sen korsi on 4–7-nivelinen ja usein tyvestä haarova. Kieleke on 5–10 mm pitkä ja risainen. Kaleet ovat 5–6 mm pitkiä ja karvat melkein kaleiden pituisia. Ponnet ovat keltaisia ja avautumattomia. == Elinympäristö ja levinneisyys == Korpikastikka kasvaa monenlaisilla kosteilla paikoilla. Kasvustot ovat usein tiheitä. Korpikastikka on yleinen koko Suomessa. == Lähteet == == Aiheesta muualla == * Suomen Lajitietokeskus: Korpikastikka (Calamagrostis phragmitoides) * Kasviatlas 2022: Korpikastikan (Calamagrostis phragmitoides) levinneisyys Suomessa. * Pinkka – Lajintuntemuksen oppimisympäristö: Korpikastikka (Calamagrostis phragmitoides) * Valokki – nettikasvio: Korpikastikka (Calamagrostis purpurea ssp. phragmitoides) Luokka:Kastikat
Liivinmaan riimikronikka

Liivinmaan riimikronikka (Liulandische Reimchronik) on nimettömän kronikoitsijan kirjoittama kronikka, joka kertoo saksalaisten ristiretkeläisten toiminnasta Baltiassa vuosina 1180-1290. Kirja kirjoitettiin keskiyläsaksan kielellä. Kronikka käsittää 12 017 riimiteltyä säkeistöä. Erotukseksi Liivinmaan nuoremmasta riimikronikasta teoksesta käytetään joskus nimitystä Liivinmaan vanhempi riimikronikka. == Kirjoittaja == Kronikan kirjoittajan henkilöllisyydestä ei ole tietoa. Yhdessä löydetyssä käsikirjoituksessa mainitaan nimi Ditleb von Alnpeke, mutta se ei välttämättä viittaa kronikan kirjoittajaan, vaan esimerkiksi sen omistajaan. Yksityiskohtaiset kuvaukset taisteluista ja taktiikoista antaa olettaa hänen kuuluneen Saksalaiseen ritarikuntaan. Kirjoittaja oli tuskin pappi, sillä kronikassa kirkosta ei kirjoiteta kovin hyvään sävyyn. Ritarikuntaan lukeutumista tukee myös se, että kronikka kirjoitettiin yläsaksaksi eikä latinaksi. Kirjoittaja osallistui myös ehkä itse osaan mainitsemistaan taisteluista. == Kronikka == Kronikan ensimmäinen osa on ilmeisesti kopioitu, kun taas jälkimmäinen osa perustuu silminnäkijähavainnoille. Ensimmäisen osan kopioimiseen viittaa muun muassa se, että siinä on alasaksaa. Kronikka on ehkä tarkoitettu luettavaksi ritarien kesken. Kirjoittaja suhtautuu halveksivasti alueen pakanalliseen alkuperäisväestöön ja kronikan yhtenä tarkoituksena onkin ehkä ollut oikeuttaa pakanoiden kukistaminen. Kronikka on ainut Liivinmaan historian vuodesta 1225-1290 kattava aikalaisteos, sillä toinen aikalaisteos Henrikin Liivinmaan kronikka kattaa ajanjakson vuodesta 1143 vuoteen 1225. Samassa käsikirjoituksessa josta löydettiin nimi "Ditleb von Alnpeke", mainitaan kirjoituspaikan olleen Rävälän linna ja kirjoitusvuoden 1296. ==Lähteet== Luokka:1200-luvun kirjat Luokka:Baltian historia Luokka:Viron keskiaika Luokka:Kronikat
.mp

.mp on Pohjois-Mariaanien Internet-maatunnus, jota ylläpitää Saipan Datacom, Inc. Rekisteröintirajoituksia tunnuksille ei ole, mutta henkilökohtaiset sivut sijaitsevat rekisterin omilla palvelimilla ja ne tehdään Chi.mp- järjestelmällä. Rekisteröinnit tehdään toiselle asteelle, lukuun ottamatta eräitä hallituksen web-sivuja. Tunnus otettiin käyttöön 1996, mutta aktivoitiin varsinaisesti vasta tammikuussa 2009. ICANN:n WHOIShttp://www.iana.org/root-whois/mp.htm ilmoittaa kaksi rekisteröintisivua, nic.mp ja get.mp. Verkkotunnus maksaa 20$/vuosi.https://get.mp/ == Lähteet == == Aiheesta muualla == * IANA .mp whois mp mp sv:Toppdomän#M
Luhtakastikka

Luhtakastikka (Calamagrostis stricta, syn. Calamagrostis neglecta) on monivuotinen kastikoiden sukuun kuuluva tuulipölytteinen heinä. Sen korsi on kaksi- tai kolminivelinen. Lehdet ovat kapeat ja kieleke on lyhyt (1–3 mm). Kaleet ovat 3–4 mm pitkiä ja karvat ovat helpeitä lyhyempiä. Luhtakastikka voi risteytyä hietakastikan (C. epigejos) ja viitakastikan (C. canescens) kanssa. == Elinympäristö ja levinneisyys == Luhtakastikka kasvaa monenlaisilla kosteilla paikoilla, pohjoisessa myös kuivilla paikoilla. Kasvustot ovat usein laajoja. Luhtakastikka on yleinen koko Suomessa. == Katso myös == * Luhtakastikkahitukoi == Lähteet == == Aiheesta muualla == * Suomen Lajitietokeskus: Luhtakastikka (Calamagrostis neglecta) * Kasviatlas 2022: Luhtakastikan (Calamagrostis neglecta) levinneisyys Suomessa. * Pinkka – Lajintuntemuksen oppimisympäristö: Luhtakastikka (Calamagrostis neglecta) * ITIS: Calamagrostis stricta * United States Department of Agriculture (USDA): Calamagrostis stricta Luokka:Kastikat
Lapinkastikka

Lapinkastikka (Calamagrostis lapponica) on monivuotinen kastikoiden sukuun kuuluva heinä. == Ulkonäkö ja koko == Lapinkastikka kasvaa 50–100 senttimetriä korkeaksi. Haaraton korsi on kaksi- tai harvoin kolmenivelinen. Lehdet ovat hyvin pitkäsuippuisia, keskeltä leveämpiä ja karheita. Lehtilapa on 2–4 mm leveä, kalju tai joskus karvainen ja sen laidat ovat ylöskiertyneet. Lehden kieleke on noin 3 mm ja tylppä. Kukinto on monihaarainen, leveän sukkulamainen röyhy. Väriltään röyhy vaihtelee vaaleanruskeasta tummansinipunaisenruskeaan, ja on kooltaan 5–13 x 2–3 cm. Kapeanpuikeat kaleet ovat 5 mm pitkiä. Tähkylät ovat 3–8 mm pitkiä ja yksikukkaisia. Ulkohelve on sisähelvettä pidempi mutta vähän kaleita lyhyempi. Ulkohelpeen tyvellä olevat karvat ovat lähes kaleiden pituisia. Laji kukkii Suomessa heinä-elokuussa.Retkeilykasvio 1998, s. 610–611. Lapinkastikan heteen ponnet ovat keltaisia mutta huonosti kehittyneitä ja avautumattomia. Tämä johtuu siitä, että laji on apomiktinen eli se ei tarvitse tuulipölytystä jyvän muodostamiseen.Den virtuella floran: Lapprör. Viitattu 26.8.2011.Oulun kasvit 2005, s. 163. Tutkijat pitävät lapinkastikkaa risteymäsyntyisenä heinänä. == Levinneisyys == Nimensä mukaisesti lapinkastikka on pohjoinen laji. Sitä tavataan Norjan, Ruotsin ja Suomen keski- ja pohjoisosissa, Kuolan niemimaalla, Uralin alueella, Pohjois- ja Itä-Siperiassa, Alaskassa sekä Kanadassa. Suomessa lapinkastikkaa tavataan pohjoisen suunnalta Pohjois-Savon korkeudelle saakka. Selkeästi yleisin laji on kuitenkin Pohjois-Lapissa.Lampinen, R. & Lahti, T. 2011: Kasviatlas 2010: Lapinkastikan levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 26.8.2011. == Elinympäristö == Lapinkastikka kasvaa kuivissa ja tuoreissa kangasmetsissä, tunturikankailla, korpien ja lettorämeiden mättäillä, kallioilla ja hiekkaisilla tienvarsilla. Kasvustot ovat usein pieniä. == Lähteet == * Oulun kasvit. Piimäperältä Pilpasuolle. Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005. * === Viitteet === == Aiheesta muualla == * Kasviatlas 2022: Lapinkastikan (Calamagrostis lapponica) levinneisyys Suomessa. * Pinkka – Lajintuntemuksen oppimisympäristö: Lapinkastikka (Calamagrostis lapponica) * ITIS: Calamagrostis lapponica * United States Department of Agriculture (USDA): Calamagrostis lapponica Luokka:Kastikat
Carlos Clarens

Carlos Clarens (1930–1987) oli kuubalaissyntyinen elokuvahistorioitsija. Clarens syntyi Havannassa, ja hän opiskeli arkkitehtuuria Havannan yliopistossa. Pian valmistumisensa jälkeen Clarens muutti Pariisiin, missä opiskeli arkkitehtuuria ja kieliä. Hänen innostuksensa elokuvia kohtaan meni kuitenkin arkkitehtuurin edelle, ja hän pääsi ranskalaisohjaajien Jacques Demyn ja Robert Bresson tuotantoavustajiksi. New Yorkiin Clarens muutti 1956. Hän kirjoitti uransa aikana teoksia elokuvista. Hänen kirjoihinsa kuuluvat An Illustrated History of the Horror Film ja Crime Movies. Clarens osasi sujuvasti useita kieliä, ja hän teki moniin elokuviin englanninkielisiä tekstityksiä. == Lähteet == Luokka:Taidehistorioitsijat Luokka:Elokuvakriitikot Luokka:Kuubalaiset henkilöt Luokka:Vuonna 1930 syntyneet Luokka:Vuonna 1987 kuolleet
Aaro Heikkinen

Aaro Eerik Heikkinen (23. syyskuuta 1907 Vehmersalmi – 23. toukokuuta 1981) oli suomalainen jalkapalloilija ja jalkapallovalmentaja.Urheilumme Kasvot Osa 3, Heikkinen, Aaro Erkki, sivu 119, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 ==Pelaajaura== Heikkinen aloitti uransa Kuopion Palloseurassa 1920-luvun lopulla ja pelasi 1940-luvulle saakka. Hän edusti seuraa 186 virallisessa ottelussa ja teki 126 maalia. Heikkinen ei kuitenkaan ikinä päässyt maajoukkueeseen tai pääsarjaan pelaajana, sillä KuPS nousi pääsarjaan ensimmäistä kertaa vasta vuonna 1947. ==Valmentajaura== Vuonna 1945 Heikkinen aloitti KuPS:n päävalmentajana. Hän nosti KuPSin historiansa ensimmäistä kertaa pääsarjaan. Ensimmäinen pääsarjakausi Heikkisen alaisuudessa päättyi putoamiseen. Heikkinen kuitenkin nosti joukkueen takaisin pääsarjaan heti seuraavana vuonna. Tästä noususta ja Heikkisen aikaudesta alkoi KuPSin historian menestyksekkäin jakso, joka kesti ennätykselliset 44 kautta, sillä seura pysyi pääsarjassa yhtäjaksoisesti vuoteen 1992 asti. Hänen alaisuudessaan seura voitti ensimmäisen Suomen-mestaruutensa kaudella 1956. Seuraavan kauden jälkeen Heikkinen lopetti seuran päävalmentajan toimet. Hän teki paluun päävalmentajaksi kausiksi 1961–1965 ja valmensi KuPS:n parhaimmillaan hopealle. Heikkinen on yksi KuPSin historian menestyksekkäimmistä valmentajista. Seura voitti hänen alaisuudessaan viisi SM-mitalia. Heikkisen valmentajauraan osuu myös toinen kupsilainen menestystarina. Samana vuonna kun Heikkinen aloitti KuPSin päävalmentajana, nuori pelaajalupaus Aulis Rytkönen siirtyi seuraan Kuopion Työväen Urheilijoista. Rytkösen urasta tuli niin komea, että hän on edelleen KuPSin historian kuuluisin pelaaja. Rytkönen oli myös Heikkisen luottopelaaja KuPSissa kausina 1945–1952, kunnes Rytkönen siirtyi ammattilaiseksi Ranskaan Toulousen joukkueeseen. "Tekniikka, tekniikka, tekniikka" oli Aaro Heikkisen eli "Kipparin" tunnuslause, jota hän noudatti tinkimättä ollessaan KUPSin valmentajana. Heikkinen painotti sitä, että palloa siirrettiin pääasiassa maata pitkin. Hän saattoi jopa keskeyttää harjoitukset, jos pelaajat syöttivät kohopalloja. Hän oli ensimmäinen suomalainen VIFKin Georg Braxénin kanssa, joka kävi ulkomailla hakemassa valmennusoppia (Tanska vuonna 1948), toimi sekä A- että B-maajoukkueen kakkosvalmentajana ja oli stipendiaattina seuraamassa MM-kilpailuja Sveitsissä vuonna 1954. Heikkinen kuului Suomen Palloliiton Pohjois-Savon piirin johtokuntaan ja sai Suomen Urheilun hopeisen ansiomitalin. Heikkinen oli ammatiltaan vahtimestari ja hänen kotikuntansa oli Kuopio. ==Saavutukset== === Valmentajaura === * SM-kultaa: 1956 * SM-hopeaa: 1950, 1954, 1964 * SM-pronssia: 1953 == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1907 syntyneet Luokka:Vuonna 1981 kuolleet
Dragan Cvetković

Dragan Cvetković (s. 19. syyskuuta 1961 Belgrad, Jugoslavia) on serbialais- ranskalainen jalkapallovalmentaja ja entinen keskikenttäpelaaja. ==Pelaajaura== Cvetković pelasi koko uransa ajan Ranskassa 1970-luvun lopulta 1990-luvun alkuun saakka. Keskikentällä pelannut Cvetković edusti muun muassa Besançonia, Bastiaa ja Bergeracia.Dragan Cvetkovic fussballtransfers.com Viitattu 20.6.2010 ==Valmennusura== Cvetković aloitti valmentamisen Ranskassa vuonna 1992 entisen seuransa Bergeracin joukkueessa. Sittemmin hän kierteli muita pienempiä ranskalaisseuroja vuosien 1994–2004 aikana. 2004 Cvetković siirtyi Venäjälle Alania Vladikavkazin apuvalmentajaksi ja toimi samana kautena joukkueen väliaikaisvalmentajana. Sittemmin Cvetković kävi valmentamassa Lähi-idässä, josta hän löysi tiensä Algeriaan JSM Bejaïan valmentajaksi vuonna 2008, mutta sai potkut kesken kauden. Sittemmin Cvetković palasi takaisin Ranskaan ja otti valmennusvastuun Sporting Toulon Varista, mutta jätti seuran helmikuussa 2010. Kesäkuussa 2010 Cvetković siirtyi tunisialaisen CS Hammam-Lifin päävalmentajaksi.Dragan Cvetkovic futur entraîneur du Club Sportif de Hammam-Lif eurosport 20.6.2010 Viitattu 20.6.2010 Joulukuussa 2011 hänet korvasi ranskalainen Christian Sarramagna. Christian Sarramagna nouvel entraineur du CSHL ==Lähteet== Luokka:Jugoslavialaiset jalkapalloilijat Luokka:Serbialaiset jalkapallovalmentajat Luokka:Vuonna 1961 syntyneet Luokka:Elävät henkilöt
Olli-Pekka Lyytikäinen

Olli-Pekka Lyytikäinen (s. 1957 Helsinki) on A-lehtien hallituksen puheenjohtaja ja Helsingin Jalkapalloklubin puheenjohtaja. Lyytikäisen isovanhemmat, Aune ja Yrjö Lyytikäinen perustivat Kustannusosakeyhtiö Apulehden, joka nykyisin toimii nimellä A-lehdet. HJK:n hallituksessa hän on toiminut vuodesta 1978. HJK Oy:n puheenjohtajana Lyytikäinen on toiminut vuodesta 2001 lähtien. Lyytikäisen isä, Olli Lyytikäinen, toimi vuoteen 1978 saakka HJK:n puheenjohtajana. Lyytikäisen poika, Joonas Lyytikäinen on HJK:n hallituksen jäsen. == Lähteet == Luokka:Suomalaiset jalkapallovaikuttajat Luokka:Suomalaiset yritysjohtajat Luokka:Syntymävuosi puuttuu Luokka:Elävät henkilöt Luokka:Suomalaiset lehdenkustantajat
.mq

.mq on Martiniquen Internet-maatunnus. Rekisteröintivastaavasta ja -rajoituksista ei ole tietoa, sponsorina toimii SYSTEL. Rekisteröintejä ei tällä hetkellä ole saatavilla, sillä ne suljettiin Mediaserv:n ostettua SYSTEL, eikä ole ainakaan tällä hetkellä avattu uudestaan. Tunnus otettiin käyttöön 1997. == Aiheesta muualla == * IANA .mq whois mq mq mq sv:Toppdomän#M
.mr

.mr on Mauritanian Internet-maatunnus, jonka rekisteröinnistä vastaa NIC- Mauritanie ja sponsoroinnista Nouakchottin yliopisto. Rekisteröinti edellyttää paikallista kontaktia. Verkkotunnukset rekisteröidään toiselle asteelle lukuun ottamatta hallituksen käyttämää .gov.mr-tunnusta. Tunnus otettiin käyttöön 1996. == Aiheesta muualla == * IANA .mr whois mr mr sv:Toppdomän#M
Nouakchottin yliopisto

Nouakchottin yliopisto (; ) oli julkinen yliopisto Mauritanian pääkaupungissa Nouakchottissa. Yliopisto perustettiin 1981, ja siellä opiskeli yli 8 000 opiskelijaa. Nouakchottin yliopiston itsenäinen asema loppui, kun se yhdistettiin vuonna 2016 maan Luonnontieteen, tekniikan ja lääketieteen yliopiston () kanssa uudeksi Nouakchottin Al Aasriya -yliopistoksi (, lyh. UNA; ). ==Lähteet== == Aiheesta muualla == * Nouakchottin yliopisto Contemporary Africa Databasessa * Seuraaja 2016-: Université de Nouakchott Al Aasriya (UNA) (facebook.com) Luokka:Entiset yliopistot Luokka:Mauritania Luokka:Mauritanian rakennukset ja rakennelmat Luokka:Afrikan tiede ja tekniikka
.ms

.ms on Britannialle kuuluvan Montserratin Internet-maatunnus, jota ylläpitää MNI Networks Ltd ja sponsoroi Lubimal (MS) Ltd. Microsoft on käyttänyt tunnusta vastaamaan lyhennettään esimerkiksi osoitteessa popfly.ms. Myös Mississippin osavaltio ja saksalainen Münster-niminen kaupunki Westphaliassa, sekä Formula 2 -kuljettaja Mick Schumacher käyttävät tunnusta. == Aiheesta muualla == * IANA .ms whois * MNI Networks Ltd * NIC.MS ms ms ms sv:Toppdomän#M
Gunnar Boman

Gunnar Boman (2. joulukuuta 1932 Kuopio – 28. heinäkuuta 2017) oli suomalainen jalkapalloilija ja jalkapallovalmentaja. Boman edusti pelaajana Kuopion Palloseuraa, jonka paidassa hän voitti pelaajavalmentajana Suomen mestaruuden vuonna 1966. Hän toimi KuPSin päävalmentajana kaudet 1966–1968. Myöhemmin hän vaikutti myös KPT:ssä. Vuonna 1975 Boman siirtyi Suomen jalkapallomaajoukkueen apuvalmentajaksi Aulis Rytkösen toimiessa päävalmentajana. Samalla hän valmensi myös KPT:tä. == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Jalkapallon Suomen mestarit Luokka:Vuonna 1932 syntyneet Luokka:Vuonna 2017 kuolleet
Private Case

Private Case on suomalainen vuonna 1985 perustettu uusiomateriaaleista muotoiltuja tuotteita valmistava yritys, joka tunnetaan parhaiten salkkujen, pakkauksien, vihkojen ja kalentereiden tuotannostaan. Tuotemallisto on palkittu muotoilustaan mm. Pro Finnish Design kunniamaininnalla, sekä Red Dot Design Awardilla vuosina 2011 ja 2012. ==Lähteet== ==Aiheesta muualla== * Private Case Luokka:Suomalaiset muotoilualan yritykset Luokka:Sisustusalan tuotemerkit
Olga Forš

Olga Dmitrijevna Forš (myös Forsch, ; 28. toukokuuta (J: 16. toukokuuta) 1873 Gunibin linnoitus Dagestanissa – 17. heinäkuuta 1961 Leningrad) oli venäläinen neuvostokirjailija. Olga Forš oli kenraali Dmitri Komarovin tytär. Hän kasvoi sisäoppilaitoksissa, opiskeli maalaustaidetta ja meni naimisiin upseerin kanssa. Hänen ensimmäiset teoksensa ilmestyivät vuonna 1907. Foršin tuotanto käsittää etupäässä historiallisia romaaneja ja kertomuksia. Romaani Odety kamnem (”Kiveen puetut”, 1924–1925) kertoo venäläisen vallankumouksellisen Mihail Beidemanin kohtalosta, Gorjatši tseh (”Kuuma paja”, 1926) vuosien 1905–1907 vallankumouksesta, trilogia Radištšev (1932–1939) Aleksandr Radištševista ja Perventsy svobody (”Vapauden esikoiset”, 1950–1953) dekabristeista. Romaanin Sovremenniki (”Aikalaiset”, 1926) aiheena ovat Nikolai Gogol ja tämän ystävä, taiteilija Aleksandr Ivanov. Romaanin Mihailovski zamok (”Mikaelinlinna”, 1946) henkilöitä ovat arkkitehdit Vasili Baženov, Andrei Voronihin ja Carlo Rossi. Kirjailijan omakohtaisiin kokemuksiin perustuvat 1920-luvun kirjailijaelämää kuvaava Sumašedši korabl (”Hullu laiva”, 1931) sekä symbolisteista kertova Simvolisty (myös Voron, ”Korppi” 1933). ==Lähteet== ==Aiheesta muualla== * Kratkaja literaturnaja entsiklopedija Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1873 syntyneet Luokka:Vuonna 1961 kuolleet
Pape Malick Diop

Pape Malick Diop (s. 29. joulukuuta 1974 Cherif-Lô) on senegalilainen uransa lopettanut jalkapalloilija. Puolustajana pelannut Diop pelasi suurimman osan urastaan Ranskassa, jossa hän saavutti Ranskan cupin voiton vuonna 2002 Lorientin riveissä. Diop pelasi myös Senegalin maajoukkueeseen vuosina 1998-2004 ja edusti maataan vuoden 2002 MM-kisoissa, jossa Senegal selvisi puolivälieriin saakka. ==Lähteet== * La fiche de Pape Malick DIOP * National Football Teams Luokka:Senegalilaiset jalkapalloilijat Luokka:Vuonna 1974 syntyneet Luokka:Elävät henkilöt
Caja Mágica

Caja Mágica on urheilukompleksi Espanjan pääkaupungissa Madridissa. Se sijaitsee kaupungin eteläosassa Parque Lineal del Manzanaresin puistossa Manzanaresin rannalla. Ranskalaisen Dominique Perrault’n suunnittelema Caja Mágica, jonka nimi tarkoittaa ”taikalaatikkoa”, avattiin 30. huhtikuuta 2009. Kuutionmuotoisen päärakennuksen rakennusmateriaaleina käytettiin terästä, puuta ja lasia, ja koko kompleksin rakennuskustannukset olivat noin 160 miljoonaa euroa. Se suunniteltiin alun perin tenniskeskukseksi ja oli mukana Madridin vuosien 2012 ja 2016 olympiaisäntäehdokkuuksissa. Päärakennus sisältää kolme stadionia, joissa kaikissa on avattava katto. Päästadionin yleisökapasiteetti on noin 12 500 ja pienempien noin 3 500 ja 2 500\. Kompleksiin kuuluu lisäksi sivurakennus Tenis Indoor, jossa on 11 kenttää ja muita tiloja, sekä ulkoalue Tenis Garden, jossa on 16 kenttää. Vuodesta 2009 lähtien Caja Mágicassa on pelattu ATP- ja WTA-kiertueisiin kuuluva Madrid Open -tennisturnaus, ja kaudesta 2010–2011 alkaen se toimii Real Madridin koripallojoukkueen kotikenttänä. Lisäksi areenalla on järjestetty lentopallo- ja judokilpailuja sekä konsertteja ja muita tapahtumia kuten Campus Party -lähiverkkotapahtuma huhtikuussa 2010 ja MTV Europe Music Awards marraskuussa 2010. Areenaa hallinnoi kunnallinen Madrid Espacios y Congresos -yhtiö. == Lähteet == == Aiheesta muualla == * Caja Mágican sivusto * Caja Mágican esittely Madrid Espacios y Congresos -yhtiön sivustolla * Caja Mágican esittely Madridin kaupungin sivustolla Luokka:Madridin rakennukset ja rakennelmat Luokka:Madridin urheilu Luokka:Espanjan urheilupaikat
Torjunta

Torjunta () eli repressio on Sigmund Freudin kehittämän psykoanalyyttisen teorian mukaan tiedostumaton psyykkinen teko, jossa tietyt halut, toiveet, fantasiat tai tunteet painetaan pois tietoisesta mielestä ja tukahdutetaan tiedostumattomaan. Psykoanalyytikot lukevat torjunnan nykyään yhdeksi puolustusmekanismeista, mutta siitä, miten torjunta tapahtuu tai kuinka yleistä se on, ei ole vielä varmuutta. Valtavirran psykologit pitävät aitoa torjuntaa hyvin harvinaisena. == Kirjallisuutta == * Luokka:Psykoanalyyttinen teoria
Borg El Arabin kansainvälinen lentoasema

Borg El Arabin kansainvälinen lentoasema () on kansainvälinen lentoasema Borg El Arabin kaupungissa, Egyptissä. Lentoasema palvelee noin 40 kilometrin päässä sijaitsevaa Aleksandrian kaupunkia. Lentoasemalla on kolme kiitotietä, joista yhtä käytetään matkustajaliikenteen operoimiseen. Borg El Arabin kansainvälisen lentoaseman kautta kulki vuonna 2009 371 605 matkustajaa. Toukokuussa 2010 Aleksandrian kansainvälisen lentoaseman sulkemisen jälkeen kaikki Aleksandriaan suunnattu liikenne on ohjattu Borg El Arabiin, mikä on nostanut lentoaseman käyttöastetta huomattavasti. == Lentoyhtiöt ja kohteet == Borg El Arabin kansainväliseltä lentoasemalta operoitavat lennot Lentoyhtiö Kohteet Air Arabia Egypt Amman, Khartoum, Kuwait Flydubai Dubai Jazeera Airways Kuwait Meridiana Milano (Malpensa) Nas Air Dammam, Jedda, Riad Sama Airlines Jedda, Riad Turkish Airlines Istanbul (Atatürk) Wataniya Airways Kuwait == Lähteet == == Aiheesta muualla == *World Aero Data: Borg El Arab Intl -- Heba Luokka:Aleksandrian rakennukset ja rakennelmat Luokka:Egyptin lentoasemat
Ferdinand Coly

Ferdinand Alexandre Coly (s. 10. syyskuuta 1973 Dakar) on senegalilainen entinen jalkapalloilija. Puolustajana pelannut Coly vietti uransa pääosin Ranskassa ja Italiassa. Hän edusti muun muassa Châteauroux'ta, jonka kanssa Coly voitti Ligue 2:n vuonna 1997. Hän edusti myös Parmaa kolmen kauden verran. Coly pelasi Senegalin maajoukkueeseen vuosina 2000-2007 ja edusti maataan muun muassa vuoden 2002 MM-kisoissa, jossa Senegal selvisi puolivälieriin saakka. ==Lähteet== * National Football Teams Luokka:Senegalilaiset jalkapalloilijat Luokka:Vuonna 1973 syntyneet Luokka:Elävät henkilöt